RO Jurnalul Oficial al Uniunii Europene C 326/251

RAPORTUL ANUAL REFERITOR LA ACTIVITĂȚILE FINANȚATE DE AL OPTULEA, AL NOUĂLEA ȘI AL ZECELEA FOND EUROPEAN DE DEZVOLTARE (FED)

2011/C 326/02

Raportul anual referitor la activitățile finanțate de Al optulea, Al nouălea și Al zecelea fond european de dezvoltare (FED)

CUPRINS

Introducere

Caracteristicile fondurilor europene de dezvoltare

Capitolul I – Punerea în aplicare a celui de Al optulea, a celui de Al nouălea și a celui de Al zecelea fond european de dezvoltare

Execuția financiară

Raportul anual al Comisiei privind gestiunea financiară a celui de Al optulea, a celui de Al nouălea și a celui de Al zecelea fond european de dezvoltare

Capitolul II – Declarația de asigurare a Curții de Conturi cu privire la fondurile europene de dezvoltare

Declarația de asigurare a Curții de Conturi cu privire la Al optulea, Al nouălea și Al zecelea fond european de dezvoltare pentru exercițiul financiar 2010

Informații în sprijinul declarației de asigurare

Sfera și abordarea auditului

Fiabilitatea conturilor

Regularitatea operațiunilor

Eficacitatea sistemelor

Fiabilitatea luărilor de poziție ale Comisiei

Concluzii și recomandări

Concluzii

Recomandări

OBSERVAȚIILE CURȚII RĂSPUNSURILE COMISIEI INTRODUCERE 1. Prezentul raport anual prezintă evaluarea Curții cu privire la fondurile europene de dezvoltare (FED). Principalele informații cu privire la activitățile acoperite și la cheltuielile efectuate în 2010 sunt prezentate în tabelul 1 . Caracteristicile fondurilor europene de dezvoltare 2. Fondul european de dezvoltare (FED) reprezintă principalul instrument prin care Uniunea Europeană furnizează ajutor în cadrul cooperării pentru dezvoltare statelor din Africa, zona Caraibilor și Pacific (ACP) și țărilor și teritoriilor de peste mări (TTPM). Fondul european de dezvoltare a fost instituit în 1957, prin Tratatul de la Roma. Acordul de parteneriat semnat la Cotonou la data de 23 iunie 2000 pentru o perioadă de 20 de ani („Acordul de la Cotonou”) reprezintă documentul-cadru pentru relațiile Uniunii Europene cu statele ACP și cu țările și teritoriile de peste mări. Acest parteneriat are ca obiectiv principal reducerea și, în cele din urmă, eradicarea sărăciei, în acord cu obiectivele de dezvoltare durabilă și de integrare treptată a statelor ACP și a TTPM în economia mondială. Acordul are la bază trei piloni complementari: — cooperarea pentru dezvoltare; — cooperarea economică și comercială; și — dimensiunea politică. 3. Operațiunile finanțate prin fiecare fond european de dezvoltare sunt planificate la începutul perioadei acoperite de fondul în cauză. Partenerul vizat (stat ACP sau TTPM), împreună cu Uniunea Europeană, elaborează un document de strategie de țară, în urma unor consultări cu o gamă largă de actori implicați în procesul de dezvoltare. Acest document prezintă obiectivele și strategiile țării respective în materie de dezvoltare pe termen mediu și indică, de asemenea, pachetul financiar programabil de care poate beneficia țara în cauză din partea Uniunii Europene. Tabelul 1 – Fondurile europene de dezvoltare – Informații de bază pentru exercițiul 2010 (milioane de euro) Titlu bugetar Domeniu de politici Descriere Plăți efectuate în 2010 Modalitate de gestiune Fondurile europene de dezvoltare FED 8 Cheltuieli administrative 0 Cheltuieli operaționale Proiecte 21 Centralizată directă Sprijin bugetar 0 Centralizată directă Proiecte 133 Descentralizată Proiecte 2 Gestiune în comun 157 FED 9 Cheltuieli administrative 8 Cheltuieli operaționale Proiecte 204 Centralizată directă Sprijin bugetar 63 Centralizată directă Proiecte 29 Centralizată indirectă Proiecte 921 Descentralizată Proiecte 81 Gestiune în comun 1 305 FED 10 Cheltuieli administrative 78 Cheltuieli operaționale Proiecte 181 Centralizată directă Sprijin bugetar 1 017 Centralizată directă Proiecte 11 Centralizată indirectă Proiecte 215 Descentralizată Proiecte 271 Gestiune în comun 1 772 Total cheltuieli administrative 86 Total cheltuieli operaționale 3 147 Proiecte 2 068 Sprijin bugetar 1 079 Total plăți (43) 3 233 Total angajamente individuale (43) 3 304 Total angajamente globale (43) 2 187 Sursa: Curtea de Conturi Europeană, pe baza datelor din banca de date a EuropeAid. 4. Fondurile europene de dezvoltare sunt finanțate de statele membre, fac obiectul unui regulament financiar propriu și sunt gestionate de către un comitet special. Comisia Europeană deține responsabilitatea pentru execuția financiară a operațiunilor finanțate din resurse FED. În cadrul Comisiei, aproape toate programele FED au fost gestionate în 2010 de către Oficiul de Cooperare – EuropeAid (EuropeAid), care este responsabil, de asemenea, de gestiunea majorității cheltuielilor legate de relații externe și de dezvoltare care sunt finanțate de la bugetul general al Uniunii Europene (1). În cadrul proiectelor FED, o mică pondere (2) este deținută de proiecte care privesc ajutorul umanitar, acestea fiind gestionate de către Direcția Generală Ajutor Umanitar (DG ECHO). Facilitatea pentru investiții este gestionată de Banca Europeană de Investiții (BEI). Această facilitate nu face obiectul declarației de asigurare a Curții și nici al procedurii de descărcare de gestiune a Parlamentului European (3) (4), deși operațiunile aferente facilității sunt derulate de BEI în numele și pe riscul Uniunii Europene, utilizând resurse FED. 5. În urma intrării în vigoare a Tratatului de la Lisabona la 1 decembrie 2009, a fost lansat Serviciul European de Acțiune Externă, la data de 1 decembrie 2010. Misiunea acestui serviciu este să sprijine Înaltul Reprezentant al Uniunii Europene în îndeplinirea mandatului său vizând punerea în aplicare a politicii externe și de securitate comune a Uniunii Europene, precum și în alte chestiuni de reprezentare externă. În acest context, EuropeAid și DG Dezvoltare au fuzionat la sfârșitul anului 2010, formând Direcția Generală Dezvoltare și Cooperare – EuropeAid (DG DEVCO). Din ianuarie 2011, această nouă direcție generală asigură implementarea majorității programelor FED. 6. Ajutorul acordat prin FED este implementat prin intermediul proiectelor (66 % din plățile din 2010) și prin intermediul sprijinului bugetar (5) (34 % din plățile din 2010), iar gestiunea sa este realizată prin intermediul a trei mecanisme principale ( tabelul 1 ): gestiunea centralizată, gestiunea în comun și gestiunea descentralizată (6). 7. În cadrul gestiunii centralizate (49 % din plăți în 2010), Comisia asigură în mod direct implementarea activităților aferente asistenței. În cadrul gestiunii în comun (11 % din plăți în 2010), implementarea acțiunilor finanțate de Uniunea Europeană este încredințată unor organizații internaționale, cu condiția ca procedurile contabile, de audit, de control și de achiziții ale organizațiilor respective să ofere garanții echivalente cu standardele acceptate la nivel internațional. Partenerii principali ai EuropeAid sunt agențiile Organizației Națiunilor Unite și Banca Mondială. În cadrul gestiunii descentralizate (40 % din plăți în 2010), Comisia poate încredința gestiunea anumitor sarcini autorităților din țările beneficiare. Diagrama 1 ilustrează principiul gestiunii descentralizate aplicate în cadrul FED. 8. Intervențiile din cadrul FED sunt implementate în și de către state ale căror sisteme de control intern au, în general, un nivel slab. Deficitul de capacități de la nivelul majorității ordonatorilor naționali de credite din țările beneficiare, precum și deficiențele care se manifestă la nivelul instituirii și al aplicării procedurilor și controalelor financiare de către organizațiile de implementare și de către supervizori generează un risc ridicat în ceea ce privește regularitatea operațiunilor. Faptul că multe proiecte se desfășoară în zone izolate și că unele regiuni sunt afectate de conflicte contribuie la rândul său la îngreunarea efectuării verificărilor. 8. Comisia atenuează aceste riscuri prin măsuri solide de detectare precoce și prin intervenții corective. EuropeAid desfășoară, atât la sediul central, cât și în delegații, un control ex ante atât în ceea ce privește sfera de cuprindere, cât și natura controalelor respective, care depășește sfera garanțiilor financiare prevăzute de legislație. De asemenea, măsurile preventive joacă un rol foarte semnificativ în strategia de control, incluzând în special numeroasele activități de formare, atât pentru personalul Comisiei, cât și cele concepute în mod special pentru personalul ordonatorilor naționali (ON). În plus, într-un număr de țări a fost instituit „sprijinul pentru ordonatorii naționali (ON)”. De asemenea, în ultimii ani au fost extinse în mod semnificativ orientările, inclusiv publicarea, în 2010, a noului „Set de instrumente de gestiune financiară” pentru beneficiarii fondurilor UE. CAPITOLUL I – PUNEREA ÎN APLICARE A CELUI DE AL OPTULEA, A CELUI DE AL NOUĂLEA ȘI A CELUI DE AL ZECELEA FOND EUROPEAN DE DEZVOLTARE (FED) Execuția financiară 9. În 2010, punerea în aplicare a celui de Al optulea, a celui de Al nouălea și a celui de Al zecelea FED s-a derulat concomitent. Fiecare acord FED este încheiat, în mod obișnuit, pentru o perioadă de angajament de aproximativ cinci ani, însă plățile aferente pot fi efectuate pe parcursul unei perioade mai mari. Al optulea FED acoperă perioada 1995-2000 și prevede suma de 14 625 de milioane de euro ca ajutor din partea Uniunii Europene. Al nouălea FED acoperă perioada 2000-2007 și prevede suma de 15 200 de milioane de euro ca ajutor din partea Uniunii. 10. Al zecelea FED acoperă perioada de angajament 2008-2013 și prevede suma de 22 682 de milioane de euro ca ajutor din partea Uniunii Europene. Al zecelea FED a intrat în vigoare la data de 1 iulie 2008. Din suma prevăzută în cadrul acestui fond european de dezvoltare, 21 967 de milioane de euro sunt alocate statelor ACP, iar 285 de milioane de euro, țărilor și teritoriilor de peste mări. Aceste sume includ 1 500 de milioane de euro, respectiv 30 de milioane de euro, acordate pentru statele ACP și pentru TTPM prin intermediul facilității pentru investiții gestionate de BEI. În fine, 430 de milioane de euro s-au prevăzut pentru cheltuielile Comisiei vizând programarea și punerea în aplicare a FED. Diagrama 1 – Principiul gestiunii descentralizate 11. Contribuțiile totale primite din partea statelor membre în 2010 s-au ridicat la 3 500 de milioane de euro. Solicitarea contribuțiilor aferente celui de Al nouălea FED a continuat și în 2010, urmând să fie finalizată în 2011. Tot în 2011 se va realiza și solicitarea primelor contribuții aferente celui de Al zecelea FED; toate cele 27 de state membre participă la Al zecelea FED. 12. Tabelul 2 prezintă utilizarea cumulată a resurselor FED gestionate de Comisie, precum și execuția lor financiară. În 2010, s-au realizat angajamente globale în valoare brută de 2 662 de milioane de euro (valoare netă, 2 187 de milioane de euro), ceea ce reprezintă cu 13 % mai puțin față de previziunile realizate de Comisie în ceea ce privește execuția financiară (7). Această situație se explică în principal prin deciziile Comisiei de a stopa o serie de decizii de finanțare din cadrul programului intra-ACP (8) și o serie de activități din cadrul V-FLEX (9); un alt factor important îl reprezintă întârzierile în finalizarea documentelor de programare aferente TTPM pentru cel de Al zecelea FED și în finalizarea evaluării intermediare a documentelor de strategie de țară pentru cel de Al zecelea FED. Conform informațiilor furnizate de EuropeAid, angajamentele individuale (10) realizate în 2010 au atins valoarea de 3 710 milioane de euro (valoare netă, 3 304 milioane de euro), ceea ce depășește cu 410 milioane de euro, respectiv cu 13 %, previziunile în ceea ce privește execuția financiară. Cel puțin 305 milioane de euro provin însă din corectarea datelor legate de angajamente realizate în exerciții anterioare. 12. Comisia confirmă faptul că a întârziat în mod intenționat o serie de proiecte care nu erau suficient de avansate, și astfel se explică de ce volumul total al angajamentelor utilizate a fost ușor mai scăzut decât s-a prevăzut. 13. Cu toate că se situează cu 8 % sub nivelul-țintă, valoarea brută a plăților a atins în 2010 cifra-record de 3 321 de milioane de euro (valoare netă, 3 233 de milioane de euro). Angajamentele neexecutate au scăzut cu 8 %, de la 12 490 de milioane de euro la 11 444 de milioane de euro, situație care se explică prin nivelul ridicat al plăților efectuate în 2010, în comparație cu noile angajamente din 2010. Angajamentele neexecutate vechi și latente (11) au crescut în continuare, de la 1 217 milioane de euro la 1 353 de milioane de euro, respectiv cu 11 %. 13. Așa cum constată Curtea, plățile au atins niveluri record, reducându-se astfel angajamentele restante. Comisia a realizat, de asemenea, o altă sarcină importantă, aceea de a închide proiectele vechi din cadrul celui de Al optulea FED. Creșterea volumului angajamentelor vechi și latente se poate explica prin nivelul ridicat al angajamentelor din anii precedenți și, în special, din 2007, când s-a lansat cel de Al zecelea FED. Tabelul 2 – Utilizarea cumulată a resurselor FED la 31 decembrie 2010 (milioane de euro) Situația la sfârșitul exercițiului 2009 Execuția bugetară în cursul exercițiului financiar 2010 (sume nete) Situația la sfârșitul exercițiului 2010 Valoare globală Rată de execuție (45) FED 8 (46) FED 9 (46) FED 10 Valoare globală FED 8 FED 9 FED 10 Valoare globală Rată de execuție (45) A – RESURSE ( 44 ) 48 746 –85 – 151 282 46 10 701 16 482 21 609 48 792 B – UTILIZARE 1. Angajamente globale 35 591 73,0 % –46 – 116 2 349 2 187 10 698 16 463 10 617 37 778 77,4 % 2. Angajamente individuale 29 021 59,5 % 8 476 2 820 3 304 10 507 15 683 6 134 32 324 66,2 % 3. Plăți 23 101 47,4 % 157 1 304 1 772 3 233 10 240 13 121 2 973 26 334 54,0 % C – Plăți de efectuat (B1-B3) 12 490 25,6 % 458 3 342 7 644 11 444 23,5 % D – Sold disponibil (A-B1) 13 155 27,0 % 3 19 10 992 11 014 22,6 % Sursa: Curtea de Conturi, pe baza rapoartelor FED privind execuția financiară și a situațiilor financiare ale FED la 31 decembrie 2010. Raportul anual al Comisiei privind gestiunea financiară a celui de Al optulea, a celui de Al nouălea și a celui de Al zecelea fond european de dezvoltare 14. Regulamentul financiar aplicabil celui de Al zecelea FED (12) impune Comisiei să întocmească în fiecare an un raport cu privire la gestiunea financiară a fondurilor europene de dezvoltare. În opinia Curții, raportul privind gestiunea financiară prezintă o descriere fidelă a modului în care Comisia și-a îndeplinit obiectivele operaționale pentru exercițiul financiar (în special în ceea ce privește execuția financiară și activitățile de control), a situației financiare, precum și a evenimentelor care au avut o influență semnificativă asupra activităților desfășurate în 2010. Curtea dorește să atragă atenția asupra observației formulate la punctul 12 din prezentul raport, privind corecția contabilă efectuată în 2010 la nivelul datelor legate de angajamentele individuale de sprijin bugetar realizate în exercițiile anterioare. CAPITOLUL II – DECLARAȚIA DE ASIGURARE A CURȚII DE CONTURI CU PRIVIRE LA FONDURILE EUROPENE DE DEZVOLTARE Declarația de asigurare a Curții de Conturi cu privire la Al optulea, Al nouălea și Al zecelea fond european de dezvoltare (FED), adresată Parlamentului European și Consiliului – raport independent de audit Fiabilitatea conturilor Legalitatea și regularitatea operațiunilor subiacente conturilor Veniturile Angajamentele Plățile 1 septembrie 2011 Vítor Manuel da SILVA CALDEIRA Președinte Curtea de Conturi Europeană 12, rue Alcide De Gasperi, 1615 Luxembourg, LUXEMBURG Informații în sprijinul declarației de asigurare Sfera și abordarea auditului 15. Observațiile prezentate la punctul VI din declarația de asigurare referitor la fiabilitatea conturilor FED se bazează pe auditul situațiilor financiare consolidate (16) și al raportului consolidat privind execuția financiară a celui de Al optulea, a celui de Al nouălea și a celui de Al zecelea FED (17). În cadrul auditului, s-au examinat, prin sondaj, probe legate de sumele și de informațiile din conturi. Auditul a inclus, de asemenea, o evaluare a principiilor contabile utilizate, a estimărilor principale întocmite de conducere și a prezentării globale a conturilor consolidate. 16. Abordarea generală de audit și metodologia generală de audit utilizate de Curte în ceea ce privește regularitatea operațiunilor subiacente conturilor sunt descrise în partea 2 din anexa 1.1 la capitolul 1 din Raportul anual 2010 al Curții de Conturi privind execuția bugetului. Observațiile referitoare la regularitatea operațiunilor aferente FED, formulate la punctele VII-X din declarația de asigurare, se bazează pe următoarele elemente: (a) auditul unui eșantion de 195 de operațiuni, reprezentând 30 de angajamente individuale și 165 de plăți intermediare și finale realizate de către delegații sau de către serviciile centrale ale Comisiei (18). Acolo unde a fost necesar, s-au realizat controale la fața locului la organizațiile de implementare și la beneficiarii finali, pentru verificarea plăților subiacente declarate în rapoartele financiare sau în declarațiile de cheltuieli; (b) evaluarea eficacității sistemelor de supraveghere și de control la nivelul serviciilor centrale ale EuropeAid și la nivelul delegațiilor; această evaluare a acoperit următoarele elemente: (i) mediul de control și standardele de control intern; (ii) verificările ex ante ale contractelor și ale plăților de către ordonatorii de credite, inclusiv ordonatorii naționali de credite; (iii) monitorizarea și supravegherea; (iv) auditurile externe; (v) auditul intern. (c) examinarea luărilor de poziție ale Comisiei; această examinare a vizat raportul anual de activitate al EuropeAid. Fiabilitatea conturilor 17. Potrivit concluziilor Curții, conturile fondurilor europene de dezvoltare pentru exercițiul financiar încheiat la 31 decembrie 2010 prezintă în mod fidel, sub toate aspectele semnificative, situația financiară a fondurilor europene de dezvoltare, precum și rezultatele operațiunilor fondurilor și fluxurile de numerar ale acestora, în conformitate cu dispozițiile regulamentului financiar aplicabil și cu normele contabile relevante în acest sens care au fost adoptate de contabil. 17. Comisia salută concluzia Curții potrivit căreia conturile FED pe 2010, ca și în anii precedenți, nu au conținut erori materiale. 18. Totuși, ca și în exercițiul 2009, atât controalele ex post efectuate de EuropeAid cu privire la operațiuni, cât și controalele efectuate de Curte au identificat o frecvență încă ridicată a erorilor de introducere a datelor (19). Deși auditul efectuat de Curte cu privire la situațiile financiare nu a arătat că erorile respective ar fi generat un nivel semnificativ de eroare, acestea rămân un motiv de îngrijorare, întrucât pot afecta exactitatea datelor utilizate la întocmirea conturilor anuale, în special în ceea ce privește separarea exercițiilor (20). Astfel de erori afectează, de asemenea, fiabilitatea datelor de gestiune financiară ale EuropeAid. 18. Începând din 2009, EuropeAid a depus eforturi speciale de îmbunătățire a calității datelor informatice introduse. Astfel, având în vedere acest lucru, în 2010-2011, au fost revizuite substanțial contractele și modulele de audit al sistemului de gestionare a informației (CRIS) și au fost luate inițiative orizontale privind calitatea datelor. După cum subliniază Curtea, acest lucru nu a avut niciun impact material asupra conturilor anuale pe 2010. Regularitatea operațiunilor 19. Rezultatele testelor efectuate pe operațiuni sunt prezentate sintetic în anexa 1 . În urma testelor efectuate de Curte asupra eșantionului de plăți, s-a constatat că un procent de 27 % este afectat de eroare. Indicele de eroare cel mai probabil estimat de Curte este de 3,4 % (21). Curtea detaliază principalele observații în cele ce urmează. 19. Comisia remarcă faptul că, în anul anterior (2009), Curtea a constatat că partea corespunzătoare FED din portofoliul EuropeAid nu conținea erori materiale (respectiv, sub 2 %), în vreme ce pentru portofoliul bugetului s-a estimat o rată de eroare de 2-5 %. Pentru 2010, Curtea a constatat că partea corespunzătoare bugetului din portofoliul EuropeAid nu conținea erori materiale (1,7 %), dar că, în cazul operațiunilor FED, acestea se situau deasupra pragului de 2 % (la 3,4 %). Astfel, din punctul de vedere al auditului Curții, performanța structurii de control a EuropeAid apare ca fiind relativ stabilă în cursul ultimilor doi ani și continuă să se amelioreze prin comparație cu perioada anterioară anului 2009. Veniturile 20. În urma auditului Curții cu privire la operațiunile aferente veniturilor, nu s-a identificat un nivel semnificativ de eroare. Angajamentele 21. Auditul efectuat de Curte cu privire la angajamente nu a pus în evidență un nivel semnificativ de eroare. Totuși, angajamentele individuale realizate pentru proiectele implementate în cadrul gestiunii descentralizate erau afectate de o frecvență semnificativă (patru din 14) a erorilor necuantificabile legate de respectarea dispozițiilor privind achizițiile și a termenelor legale pentru semnarea contractelor. 21. Comisia își va continua eforturile de consolidare a acțiunilor de formare specifice privind procedurile contractuale, destinate atât personalului ordonatorilor naționali, cât și serviciilor Comisiei. 22. În cadrul celorlalte modalități de gestiune, nu s-au identificat erori la nivelul angajamentelor individuale. În ceea ce privește sprijinul bugetar, Curtea a constatat că, în contextul interpretării dinamice adoptate de Comisie (22), EuropeAid a demonstrat într-un mod suficient de structurat și de documentat respectarea criteriilor de eligibilitate din Acordul de la Cotonou. 22. Comisia salută recunoașterea îmbunătățirilor semnificative realizate în 2009-2010 privind structurarea și formalizarea procesului de evaluare și de demonstrare a conformității cu condițiile de eligibilitate. Plățile 23. În urma auditului Curții, s-a constatat că plățile au fost afectate de un nivel semnificativ de eroare. 23. A se vedea răspunsul la punctul 19. Plățile aferente proiectelor 24. Toate tipurile de proiecte au fost afectate de erori, atât cuantificabile, cât și necuantificabile, cu excepția contractelor de furnizare de bunuri. 25. Principalele tipuri de erori cuantificabile detectate în cadrul plăților aferente proiectelor au fost următoarele: 25. (a) erori privind exactitatea: erori de calcul; (b) erori privind realitatea operațiunilor: lipsa facturilor sau a altor documente justificative pentru serviciile prestate sau pentru bunurile furnizate; declararea unor cantități mai mari față de lucrările efectiv realizate. (c) erori privind eligibilitatea: nerespectarea procedurilor referitoare la achiziții, cheltuieli efectuate în afara perioadei de implementare sau cheltuieli care vizează activități și servicii care nu au fost prevăzute în contract, plata necuvenită a taxei pe valoarea adăugată. (c) Comisia a publicat noi instrucțiuni privind problema taxelor aplicate de țările beneficiare. Ar trebui ca aceste instrucțiuni să simplifice prelucrarea anumitor facturi supuse TVA. 26. Tipurile cele mai frecvente de erori necuantificabile identificate priveau: garanții de bună execuție (23) care nu au fost ajustate în urma creșterii valorii contractelor; nerespectarea procedurilor de autorizare și de contractare pentru cheltuieli administrative autorizate de Direcția Generală Relații Externe; inexistența unor documente justificative suficiente; și existența unor neconcordanțe în cadrul normelor contractuale. Plățile aferente sprijinului bugetar 27. În urma auditului Curții, s-a constatat că la nivelul plăților de sprijin bugetar se înregistra o frecvență ridicată a erorilor necuantificabile, din cauza inexistenței unei demonstrații suficient de structurate cu privire la gradul de realizare, de către guvernele beneficiare, a unor progrese satisfăcătoare în ceea ce privește gestiunea finanțelor publice. Cauza principală a fost lipsa unui cadru adecvat de evaluare, deoarece, în anumite țări beneficiare, programele de reformă a gestiunii finanțelor publice erau abia în curs de elaborare sau nu includeau obiective realiste și clare, ierarhizate în funcție de ordinea priorităților. În câteva cazuri, rapoartele de evaluare întocmite de delegații referitor la gestiunea finanțelor publice nu evaluau progresul în raport cu obiectivele stabilite pentru perioada de referință. Totuși, în urma introducerii în iunie 2010 a unui cadru revizuit pentru monitorizarea progresului în gestiunea finanțelor publice și pentru raportarea cu privire la acest progres, astfel de erori nu au mai fost identificate pentru operațiunile examinate aferente celei de a doua jumătăți a exercițiului 2010. 27. Comisia salută constatarea potrivit căreia, de la introducerea, în iunie 2010, a cadrului revizuit de evaluare a progreselor înregistrate în materie de gestionare a finanțelor publice, nu s-au găsit erori legate de demonstrarea progreselor în materie de gestiune a finanțelor publice. Comisia aplică în mod riguros această abordare. Eficacitatea sistemelor 28. Rezultatele examinării sistemelor sunt prezentate sintetic în anexa 2 . Curtea a constatat că sistemele erau parțial eficace în asigurarea regularității operațiunilor. 29. După cum se menționează la punctul 4, EuropeAid are responsabilitatea de a implementa majoritatea instrumentelor de ajutor extern (24) finanțate de la bugetul general al Uniunii Europene și de la bugetul FED. Astfel, cu excepția cazului în care se specifică altceva, observațiile Curții referitoare la eficacitatea sistemelor de supraveghere și de control și la fiabilitatea raportului anual de activitate și a declarației directorului general privesc întreaga sferă a responsabilităților EuropeAid. Mediul de control 30. Curtea evaluează drept eficace mediul de control al EuropeAid, atât la nivelul delegațiilor, cât și la nivelul serviciilor centrale. 31. EuropeAid dispune de o strategie clară de control în vederea prevenirii și a detectării și corectării erorilor, iar Standardele de control intern ale Comisiei sunt în cea mai mare parte implementate. În 2010, EuropeAid a depus noi eforturi în vederea continuării consolidării sistemelor sale de supraveghere și de control. După cum s-a indicat în răspunsurile Comisiei la rapoartele anuale 2008 (25) și 2009 (26) ale Curții cu privire la FED, EuropeAid a instituit și a început să implementeze un „plan de acțiune pentru consolidarea piramidei de gestiune și de control la nivelul EuropeAid” (Planul de acțiune) (27). Acest plan răspunde majorității observațiilor și recomandărilor din rapoartele anuale anterioare ale Curții și include, de asemenea, acțiuni vizând o mai bună aliniere a situației resurselor umane la obiectivele organizației (28). Totuși, în 2010, planul se afla încă într-o etapă incipientă de implementare. 31. „Planul de acțiune pentru consolidarea piramidei de gestiune și de control la nivelul EuropeAid” progresează conform calendarului stabilit, multe dintre acțiuni fiind deja puse în aplicare până la jumătatea anului 2011. În iulie 2011, se va lansa o acțiune majoră, instituirea unui nou instrument web de raportare bianuală (raportul privind gestionarea asistenței externe), ai cărui parametri-cheie de performanță sunt preluați din gestionarea sistemelor de informații. Controalele ex ante 32. Conform evaluării Curții, controalele ex ante efectuate de ordonatorii de credite din cadrul serviciilor centrale ale EuropeAid și din cadrul delegațiilor sunt parțial eficace în ceea ce privește prevenirea sau detectarea și corectarea erorilor. Proiectele 33. În ceea ce privește plățile aferente proiectelor, au fost constatate deficiențe în cadrul verificărilor cu privire la exactitatea, realitatea și eligibilitatea cheltuielilor (a se vedea punctul 25). În funcție de tipul de contracte, verificările ex ante efectuate de EuropeAid se bazează adesea, în mare parte, pe certificate furnizate de supervizori externi (pentru contractele de lucrări) sau pe audituri externe și pe verificări externe ale cheltuielilor (pentru estimările cu privire la programe, pentru granturi și pentru contractele de servicii pe bază de onorariu). Însă frecvența erorilor detectate de Curte în cadrul cheltuielilor care au făcut obiectul acestor certificări, audituri și verificări externe arată că aceste controale externe nu pot furniza decât un nivel limitat de asigurare. Cu titlu de exemplu, Curtea a identificat erori în cadrul a 12 operațiuni legate de contracte de acordare a unor granturi, toate aceste operațiuni fiind autorizate în urma auditurilor externe sau a verificărilor externe ale cheltuielilor. 33. Pentru asigurare, Comisia nu se bazează exclusiv pe aceste verificări ale cheltuielilor. Metodologia (obligatorie) de audit a EuropeAid include o evaluare anuală a riscurilor proiectelor pentru selectarea activităților care trebuie să facă obiectul unui audit din punct de vedere al riscurilor, cel mai adesea, în plus față de verificările obligatorii ale cheltuielilor. Mai mult, EuropeAid își continuă eforturile de îmbunătățire a calității verificării cheltuielilor, cel mai recent dintre acestea fiind publicarea termenilor de referință obligatorii pentru auditori (indiferent dacă aceștia sunt contractați de Comisie sau de beneficiari). Atât delegațiile, cât și sediul central au un rol în examinarea calității verificărilor efectuate. Sprijinul bugetar 34. În ceea ce privește sprijinul bugetar, o îmbunătățire semnificativă a fost introducerea unui nou format și a unui nou sistem pentru raportarea anuală efectuată de către delegații cu privire la reformele sistemelor de gestiune a finanțelor publice din țările beneficiare. Aceste noi proceduri au fost introduse în a doua jumătate a anului 2010 și au drept scop garantarea faptului că plățile se efectuează pe baza unei evaluări structurate a condițiilor care trebuie îndeplinite pentru realizarea lor. Totuși, în unele țări beneficiare, programele de reformă a gestiunii finanțelor publice erau abia în curs de elaborare sau nu includeau obiective realiste, clare și ierarhizate în funcție de ordinea priorităților, ceea ce împiedica evaluarea structurată a progresului reformelor (a se vedea punctul 27). 34. Comisia salută confirmarea îmbunătățirii introduse prin noul format pentru raportarea anuală a progreselor în materie de reformă a gestiunii finanțelor publice. Se așteaptă ca, pe măsură ce această abordare se consolidează, să se înregistreze o mai mare claritate a obiectivelor și în ceea ce privește utilizarea perioadelor de referință corespunzătoare pentru evaluare. Monitorizarea și supravegherea 35. Conform evaluării Curții, monitorizarea și supravegherea sunt eficace în cazul serviciilor centrale ale EuropeAid și parțial eficace în cazul delegațiilor. Serviciile centrale ale EuropeAid 36. Serviciile centrale ale EuropeAid utilizează mai multe instrumente menite să permită monitorizarea activităților operaționale și a funcționării controalelor-cheie. 37. Serviciile centrale analizează rapoartele bianuale de gestiune a ajutorului extern întocmite de către delegații, pentru a monitoriza implementarea proiectelor în țările beneficiare, precum și pentru a monitoriza o serie de alte aspecte, precum controalele interne și resursele umane din cadrul delegațiilor. Pentru delegațiile vizitate în 2010, Curtea a constatat că rapoartele furnizau informații relevante și fiabile. Planul de acțiune al EuropeAid vizează continuarea consolidării rolului acestor rapoarte ca mecanism de control-cheie și prevede, de asemenea, ca aceste rapoarte să reprezinte „temelia piramidei de control, precum și principalul instrument prin care delegațiile să dea seamă de actul de gestiune în fața serviciilor centrale.” În acest context, pentru exercițiul financiar 2011, șefii delegațiilor vor avea, pentru prima dată, obligația de a furniza o declarație anuală de asigurare cu privire la performanță și la legalitatea și regularitatea operațiunilor, ca element de sprijin pentru declarația de asigurare anuală a directorului general (29). 38. Misiunile de verificare efectuate la delegații sprijină serviciile centrale ale EuropeAid în evaluarea implementării proiectelor și în evaluarea caracterului corespunzător sau necorespunzător al organizării interne a delegațiilor și al sistemelor și proceselor din cadrul acestora. Pe lângă 14 misiuni de verificare efectuate în cursul anului 2010, EuropeAid a realizat o analiză cu privire la rezultatele a 14 misiuni de verificare efectuate în 2008 și 2009. În această analiză, se subliniază necesitatea de a continua dezvoltarea capacităților în departamentele operaționale și financiare ale delegațiilor și de a spori gradul de implicare a țărilor partenere în monitorizarea proiectelor și gradul de asumare a acestor proiecte de către statele respective. 39. La sfârșitul anului 2009, serviciile centrale ale EuropeAid au pus la dispoziție orientări suplimentare cu privire la vizitele de monitorizare efectuate de delegații la fața locului; aceste orientări includeau, printre alte aspecte, criterii de selecție în vederea asigurării unei acoperiri corespunzătoare atât a aspectelor operaționale, cât și a celor financiare. Însă majoritatea delegațiilor vizitate de Curte în 2010 nu urmau încă procedurile recomandate (a se vedea punctul 44). Curtea a constatat, de asemenea, că serviciile centrale ale EuropeAid și delegațiile continuau să ofere sprijin pentru ordonatorii naționali de credite responsabili de FED, pentru a spori implicarea țărilor partenere în monitorizarea proiectelor, precum și gradul de asumare a proiectelor de către țările respective (a se vedea punctul 43). 39. Orientările actuale ale EuropeAid privind vizitele la fața locului nu constituie instrucțiuni obligatorii. În prezent, EuropeAid reflectează cu privire la modalitățile de a sistematiza mai bine cadrul de monitorizare (inclusiv vizitele la fața locului) în contextul constrângerilor actuale în materie de resurse de personal, bugete de misiune și luând în considerare aspectele de securitate. În special, EuropeAid preconizează introducerea unor planuri multianuale de monitorizare și de evaluare și consolidarea orientărilor în materie de monitorizare și raportare, îndeosebi în cadrul redefinirii, în 2011, a rapoartelor privind gestionarea asistenței externe (prezentate de două ori pe an de delegații), precum și în cadrul noului program privind gestionarea ciclului de proiect și al orientărilor aferente. 40. Auditurile dispuse de EuropeAid în temeiul contractului-cadru furnizează informații valoroase cu privire la deficiențele sistemice care afectează sistemele de control ale proiectelor și cu privire la nivelul și la natura cheltuielilor potențial neeligibile. Serviciile centrale ale EuropeAid analizează în fiecare an aceste rezultate de audit, precum și acțiunile întreprinse în urma constatărilor de audit. Majoritatea constatărilor au un caracter recurent și vizează, de exemplu, lipsa sau caracterul necorespunzător al documentației sau utilizarea unor proceduri incorecte de achiziții de către organizațiile de implementare. În acest context, o realizare semnificativă a reprezentat-o „Setul de instrumente privind gestiunea financiară pentru beneficiarii fondurilor UE din cadrul acțiunilor externe” (Financial Management Toolkit for recipients of EU funds for external actions). Acest document a fost finalizat și pus la dispoziție la sfârșitul anului 2010, scopul său fiind acela de a îmbunătăți gradul de cunoaștere a normelor de gestiune financiară și de eligibilitate în rândul organizațiilor de implementare. 41. Serviciile centrale ale EuropeAid monitorizează aspectele legate de conformitate și prin intermediul controalelor ex post ale operațiunilor. Ca și în alte exerciții anterioare, aceste controale au detectat frecvent erori legate de existența unor date incomplete și inexacte în sistemul informațional CRIS (30) al EuropeAid. Au fost formulate constatări și cu privire la consemnarea documentară inadecvată a procedurilor de achiziții. Erorile cu impact financiar au vizat însă, în principal, validări nejustificate ale unor plăți în avans, probleme oricum susceptibile să fie corectate înaintea închiderii contractelor. Deși EuropeAid a continuat să consolideze, de-a lungul anilor, sistemul de control ex post al operațiunilor, acesta nu este încă eficace în detectarea erorilor privind regularitatea operațiunilor subiacente și în detectarea deficiențelor controalelor ex ante efectuate de ordonatorii de credite. 41. În prezent, EuropeAid își revizuiește structura de control intern și va analiza din nou rentabilitatea sistemul de control ex post al operațiunilor. 42. EuropeAid nu a implementat sisteme de informații de gestiune în vederea monitorizării rezultatelor și a cursului dat vizitelor la fața locului, auditurilor externe și verificărilor cheltuielilor, ceea ce face dificilă obținerea unei asigurări de către directorul general și de către șefii delegațiilor cu privire la faptul că au fost luate acțiuni corective în timp util, în special în ceea ce privește corectarea erorilor identificate. În plus, sistemele informaționale CRIS Audit și CRIS Recovery Orders ale EuropeAid nu sunt încă interconectate, ceea ce complică monitorizarea acțiunilor corective. 42. Absența unui instrument informatic standardizat nu înseamnă că rezultatele auditului și monitorizării nu sunt urmărite în continuare. Fiecare ordonator de credite subdelegat ia măsurile necesare în urma auditurilor și emite ordinele de recuperare, dacă este necesar. EuropeAid se așteaptă ca, până la sfârșitul anului 2011, modulele de sistem pentru prelucrarea rezultatelor auditului și de stabilire a ordinelor de recuperare să fie legate de sistemul de gestionare a informațiilor (CRIS). A se vedea, de asemenea, răspunsurile la punctul 31 și punctul 62 litera (c). Delegațiile 43. Ca și în alte exerciții anterioare, Curtea a constatat că majoritatea ordonatorilor naționali de credite din țările beneficiare FED desfășurau controale ineficace, care erau deficitare în ceea ce privește consemnarea documentară. Serviciile centrale ale EuropeAid și delegațiile furnizează frecvent asistență tehnică în vederea ameliorării acestor controale, însă rezultatele obținute sunt adesea modeste, fie pentru că ordonatorii naționali de credite nu se achită în mod corespunzător de sarcinile care le revin, fie din cauza constrângerilor legate de resurse sau a fluctuației ridicate a personalului. 43. A se vedea răspunsul la punctul 8. 44. Majoritatea delegațiilor vizitate de Curte în 2010 nu urmau orientările EuropeAid legate de efectuarea vizitelor de monitorizare la fața locului (a se vedea punctul 39). Potrivit concluziilor de ansamblu formulate de EuropeAid în 2010 pe baza a 14 misiuni de verificare efectuate la delegații în perioada martie 2008-septembrie 2009 (31), delegațiile trebuie să facă față unor constrângeri în materie de resurse, constrângeri care le limitează frecvent capacitatea de a efectua anumite activități-cheie de monitorizare, precum monitorizarea proiectelor la fața locului, mai ales în ceea ce privește aspectele financiare. Planul de acțiune al EuropeAid abordează necesitatea de a consolida monitorizarea proiectelor (32). 44. A se vedea, de asemenea, răspunsurile la punctul 39 și punctul 62 litera (c). Auditurile externe 45. Conform evaluării Curții, funcția de audit extern este eficace la nivelul serviciilor centrale ale EuropeAid și parțial eficace la nivelul delegațiilor. Serviciile centrale ale EuropeAid 46. Serviciile centrale ale EuropeAid au pus la punct o metodologie comună cu privire la crearea, implementarea și urmărirea ulterioară a planurilor de audit anuale. Această metodologie este obligatorie pentru serviciile centrale ale EuropeAid, ca și pentru delegații. O îmbunătățire semnificativă care a avut loc în 2010 a fost introducerea unui standard comun, potrivit căruia auditul trebuie să aibă o acoperire anuală de 5 %. Serviciile centrale ale EuropeAid au respectat această metodologie. 46. Comisia salută recunoașterea de către Curte a îmbunătățirilor semnificative aduse de la an la an metodologiei de audit extern a EuropeAid. 47. Serviciile centrale ale EuropeAid monitorizează îndeaproape funcțiile de audit extern din cadrul delegațiilor și nivelul de calitate al auditurilor externe efectuate în temeiul contractului-cadru al Comisiei pentru servicii de profil. Analizele anuale de calitate, care au un caracter cuprinzător, furnizează informații utile în ceea ce privește necesitatea unor noi îmbunătățiri și servesc drept punct de plecare pentru eventuale noi instrucțiuni și orientări adresate auditorilor externi. Delegațiile 48. În majoritatea privințelor, delegațiile au respectat metodologia aplicabilă în materie de efectuare a auditurilor externe. Totuși, Curtea a constatat că există în continuare aspecte care trebuie ameliorate. Așa cum s-a menționat deja în Raportul anual 2009 al Curții referitor la fondurile europene de dezvoltare (33), constrângerile în materie de resurse umane existente în delegații limitează capacitatea delegațiilor de a iniția audituri bazate pe analiza riscurilor, prioritatea revenind auditurilor obligatorii. Aceste constrângeri au un impact negativ și asupra duratei procesului de validare a auditurilor, fapt care creează riscul ca sumele neeligibile să devină imposibil de recuperat. 48. Deși este adevărat faptul că constrângerile legate de personal pot avea un impact negativ asupra duratei procesului de validare a auditurilor, faptul că toate rapoartele obligatorii de audit trebuie primite de Comisie înainte ca aceasta să efectueze plata finală tinde să reducă drastic riscul ca fondurile să devină nerecuperabile. Auditul intern 49. Conform evaluării Curții, auditul intern este eficace. 50. Structura de audit intern (34) și-a desfășurat activitatea în conformitate cu obiectivul său de a-i furniza directorului general o asigurare în ceea ce privește eficacitatea și eficiența proceselor de gestionare a riscurilor, de control și de guvernanță internă. Problemele existente în 2009 în legătură cu personalul insuficient au fost rezolvate, iar structura de audit intern a fost în măsură să își implementeze în totalitate planul de activitate pentru anul 2010. 51. În 2010, s-a înregistrat o reducere semnificativă a intervalului mediu în care serviciile EuropeAid au prezentat comentarii cu privire la rapoartele preliminare de audit și în care au dat curs recomandărilor formulate de structura de audit intern și de Serviciul de Audit Intern (35). Existau încă întârzieri importante în implementarea anumitor recomandări din exerciții anterioare, legate în special de resursele umane și de tehnologia informației. 51. Întârzierea semnificativă în punerea în aplicare a recomandărilor auditului este legată de politica de resurse umane și de sistemele de tehnologia informațiilor, domenii în care schimbările sunt extrem de dificil de pus în aplicare rapid, date fiind termenele de revizuire și de punere în aplicare a politicilor în cadrul ciclului anual de planificare. Cu toate acestea, punerea în aplicare a tuturor recomandărilor este urmărită periodic și cu foarte mare atenție în cadrul EuropeAid, inclusiv prin rapoartele de gestionare a auditului elaborate la fiecare șase luni. Fiabilitatea luărilor de poziție ale Comisiei 52. Rezultatele examinării luărilor de poziție ale Comisiei sunt prezentate sintetic în anexa 3 . 53. Raportul anual de activitate oferă o imagine fidelă asupra implementării și a rezultatelor diverselor sisteme de control și de supraveghere existente. Acest raport este clar și oferă informații utile, în special datorită utilizării indicatorilor cantitativi. Potrivit raportului, EuropeAid consideră că, având în vedere modul în care este concepută arhitectura sa multianuală de control și având în vedere rezultatele pe care le obține aceasta, indicele de eroare reziduală (36) aferent portofoliului său nu justifică formularea unei rezerve în declarația de asigurare a directorului general. EuropeAid nu furnizează însă, nici de această dată, probe în sprijinul acestei afirmații. 53. Comisia consideră că indicatorii calitativi și cantitativi definiți prin cele patru componente ale „asigurării” din Raportul anual de activitate al EuropeAid furnizează într-adevăr probele necesare pentru a susține declarația directorului general de asigurare rezonabilă și oferă o evaluare exactă a gestiunii financiare în cadrul EuropeAid în ceea ce privește regularitatea. 54. Pentru a demonstra modul în care diferitele niveluri de control contribuie la detectarea și la corectarea erorilor, EuropeAid a prezentat, pentru prima dată, o sinteză a erorilor care au fost detectate și corectate în urma controalelor ex ante și în urma controalelor ex post cu privire la operațiuni (37). Aceste date sunt însă incomplete, întrucât nu există informații exhaustive cu privire la erorile detectate și corectate în urma auditurilor și în urma verificărilor cu privire la cheltuieli lansate de EuropeAid în afara contractului-cadru de audit sau lansate de beneficiari. 54. Raportul anual de activitate atestă în mod clar că datele privind erorile detectate și corectate ca urmare a auditurilor vizează numai auditurile efectuate în temeiul contractului-cadru de audit al EuropeAid, ceea ce înseamnă că suma reală corespunzătoare erorilor detectate și corectate anual de EuropeAid este mult mai ridicată decât cifra furnizată în raport. Pe termen mediu, dezvoltarea în domeniul informatic ar putea permite înregistrarea la nivel central inclusiv a constatărilor auditorilor contractați pe plan local, însă este necesar să se evalueze rentabilitatea de ansamblu a acestei dezvoltări. 55. EuropeAid nu a pus încă la punct un indicator-cheie pentru impactul financiar estimat al erorilor reziduale existente ulterior implementării tuturor controalelor ex ante și ex post. Așa cum s-a precizat deja în Raportul anual 2009 al Curții referitor la fondurile europene de dezvoltare (38), EuropeAid nu este în măsură, în absența acestui indicator, să demonstreze că impactul financiar al deficiențelor și al erorilor se situează sub nivelul criteriilor stabilite pentru importanța semnificativă. Curtea ia notă de faptul că EuropeAid elaborează în prezent o metodologie în vederea furnizării acestor informații (39). 55. Activitatea EuropeAid privind elaborarea unei metodologii de estimare a indicelui de eroare reziduală în portofoliul direcției generale (odată ce au fost executate toate controalele) a fost lansată, conform planificării, în 2010 și continuă în ritmul prevăzut în 2011. Metodologia a fost aprobată în martie 2011, iar în mai 2011 a fost lansat un studiu pilot pentru testarea acesteia și pentru elaborarea unui program de lucru detaliat în vederea aplicării complete a acesteia. 56. Referitor la exercițiul financiar 2010, directorul general al EuropeAid a declarat că a obținut o asigurare rezonabilă că procedurile de control existente furnizează garanțiile necesare în ceea ce privește regularitatea operațiunilor. Rezultatele auditului Curții nu confirmă însă această evaluare. Curtea a constatat că sistemele EuropeAid erau parțial eficace și că, luate global, plățile efectuate de EuropeAid pentru relații externe și pentru dezvoltare de la bugetul FED și de la bugetul general al Uniunii Europene au fost afectate de un nivel semnificativ de eroare (40). 56. Comisia și-a proiectat controalele în așa fel încât să acopere întregul ciclu de viață al proiectelor sale multianuale. Comisia consideră că aceste sisteme de supraveghere și control sunt eficace și că s-au îmbunătățit substanțial de la an la an. Recomandările formulate de Curte în anii anteriori au fost aplicate. Multe dintre îmbunătățirile aduse au fost recunoscute de Curte și, drept urmare, elemente importante ale sistemului de control central au fost apreciate drept „eficace”, inclusiv mediului de control al EuropeAid atribuindu-i-se calificativul „eficace” în 2010. A se vedea, de asemenea, răspunsul la punctul 19. 57. Curtea consideră că declarația directorului general și raportul anual de activitate furnizează o evaluare parțial corectă a gestiunii financiare din perspectiva regularității. 57. A se vedea răspunsul la punctul 53. Concluzii și recomandări Concluzii 58. Pe baza activităților sale de audit, Curtea concluzionează că în conturile fondurilor europene de dezvoltare pentru exercițiul financiar încheiat la 31 decembrie 2010 se prezintă în mod fidel, sub toate aspectele semnificative, situația financiară a fondurilor europene de dezvoltare, precum și rezultatele operațiunilor fondurilor și fluxurile de numerar ale acestora pentru exercițiul încheiat la această dată, în conformitate cu dispozițiile Regulamentului financiar și cu normele contabile adoptate de contabil. 59. Pe baza activităților sale de audit, Curtea concluzionează că, pentru exercițiul financiar încheiat la 31 decembrie 2010: 59. (a) veniturile fondurilor europene de dezvoltare nu au fost afectate de un nivel semnificativ de eroare; (b) la nivelul angajamentelor individuale efectuate de fondurile europene de dezvoltare nu s-a identificat un nivel semnificativ de eroare, însă s-a înregistrat o frecvență ridicată a erorilor necuantificabile; și (c) plățile efectuate de la bugetul FED au fost afectate de un nivel semnificativ de eroare. (c) A se vedea răspunsul la punctul 19. 60. Pe baza activităților sale de audit, Curtea concluzionează că sistemele de supraveghere și de control ale EuropeAid erau parțial eficace în asigurarea regularității plăților. 60. A se vedea răspunsul la punctul 56. 61. Așa cum s-a arătat și în alte rapoarte anuale anterioare întocmite de Curte cu privire la FED, EuropeAid a instituit o strategie cuprinzătoare de control, însă în anumite domenii persistă o serie de deficiențe. La sfârșitul anului 2010, EuropeAid a lansat un „plan de acțiune pentru consolidarea piramidei de gestiune și de control la nivelul EuropeAid”. Acest plan răspunde multora dintre observațiile și recomandările formulate de Curte în raportul anual precedent și în prezentul raport anual și poate genera îmbunătățiri semnificative la nivelul concepției și al implementării sistemelor de supraveghere și de control ale EuropeAid. 61. A se vedea răspunsul la punctul 31. Recomandări 62. Anexa 4 prezintă rezultatul examinării de către Curte a stadiului de aplicare a recomandărilor formulate în rapoarte anuale anterioare. Pe baza acestei examinări și pe baza constatărilor și a concluziilor pentru exercițiul 2010, Curtea recomandă ca EuropeAid să finalizeze următoarele acțiuni prevăzute în planul său de acțiune: 62. (a) elaborarea unui indicator-cheie pentru impactul financiar estimat al erorilor reziduale existente după implementarea tuturor controalelor ex ante și ex post (a se vedea punctul 55 (41)); (a) Activitatea EuropeAid privind elaborarea unei metodologii de estimare a indicelui de eroare reziduală în portofoliul direcției generale (odată ce au fost executate toate controalele) a fost lansată, conform planificării, în 2010 și continuă în ritmul prevăzut în 2011. Metodologia a fost aprobată în martie 2011, iar în mai 2011 a fost lansat un studiu pilot pentru testarea acesteia și pentru elaborarea unui program de lucru detaliat în vederea aplicării complete a acesteia. (b) evaluarea raportului cost-eficacitate al diverselor mecanisme de control, în special al sistemelor de control ex post al operațiunilor (a se vedea punctele 41 și 61 (42)); (b) În 2010, Comisia a început să lucreze cu privire la controalele legate de rentabilitate în cadrul unei revizuiri mai cuprinzătoare a strategiei de control a EuropeAid. Această activitate va fi examinată și relansată în 2011-2012 în contextul rezultatului final al actualei revizuiri a Regulamentului financiar. A se vedea, de asemenea, răspunsul la punctul 41. (c) consolidarea eficacității procesului de monitorizare a proiectelor, inclusiv a vizitelor la fața locului, pe baza unor planuri multianuale de monitorizare și de evaluare (a se vedea punctul 44). (c) EuropeAid preconizează introducerea unor planuri multianuale de monitorizare și de evaluare, precum și consolidarea orientărilor în materie de monitorizare și raportare, îndeosebi în cadrul redefinirii, în 2011, a rapoartelor privind gestionarea asistenței externe (prezentate de două ori pe an de delegații) și în cadrul noului program privind gestionarea ciclului de proiect și al orientărilor aferente. 63. Curtea recomandă, de asemenea, ca EuropeAid să întreprindă următoarele acțiuni: 63. (a) să examineze fiabilitatea certificatelor furnizate de supervizorii externi sau furnizate în urma auditurilor externe și a verificărilor externe ale cheltuielilor (a se vedea punctul 33); (a) Personalul Comisiei examinează în prezent certificatele furnizate de supervizorii externi, auditurile externe și verificările externe ale cheltuielilor sub aspectul calității și fiabilității lor. În plus, în 2008, Comisia a stabilit audituri obligatorii cu privire la toate contractele de muncă de peste 15 milioane EUR și, mai târziu, a publicat termenii de referință standard. Auditurile tehnice acoperă ciclul complet de viață al proiectelor, de la concepere la punerea în aplicare, inclusiv verificarea certificatelor furnizate de supervizori. Beneficiile aduse de aceste schimbări nu au fost neapărat vizibile în totalitate în 2010. Comisia reflectează în prezent asupra unor posibile mecanisme de îmbunătățire a calității verificărilor cheltuielilor contractate de beneficiari. (b) să introducă sisteme de informații de gestiune care să permită directorului general și șefilor de delegații să deruleze o mai bună monitorizare a acțiunilor întreprinse în urma rezultatelor vizitelor la fața locului, în urma auditurilor externe și în urma verificărilor cheltuielilor (a se vedea punctul 42); (b) Comisia dezvoltă sisteme de gestionare a informațiilor (în special prin intermediul unui nou sistem web de raportare pentru delegații) care să permită administrației să monitorizeze mai bine datele de gestiune operațională și financiară disponibile de pe teren. A se vedea răspunsul la punctul 62 litera (c). (c) să ia măsurile necesare în vederea interconectării sistemelor informaționale CRIS Audit și CRIS Recovery Orders (a se vedea punctul 42); (c) EuropeAid se așteaptă ca, până la sfârșitul anului 2011, modulele de sistem pentru prelucrarea rezultatelor auditului și de stabilire a ordinelor de recuperare să fie legate de sistemul de gestionare a informațiilor (CRIS). (d) să își continue eforturile în vederea asigurării unei înregistrări corecte, prompte și complete în sistemul informațional CRIS a datelor necesare (a se vedea punctele 18 și 41). (d) EuropeAid va continua eforturile semnificative, demarate în 2009, de îmbunătățire a calității datelor introduse. Astfel, având în vedere acest lucru, în 2010-2011, au fost revizuite substanțial contractele și modulele de audit al sistemului de gestionare a informației (CRIS). 64. În ceea ce privește sprijinul bugetar, Curtea recomandă următoarele: 64. (a) EuropeAid ar trebui să se asigure că delegațiile aplică în mod consecvent noul format și noul sistem care au fost introduse pentru raportarea anuală pe care trebuie să o efectueze delegațiile referitor la reforma sistemelor de gestiune a finanțelor publice din țările beneficiare, astfel încât să se furnizeze o demonstrație structurată și documentată cu privire la progresele realizate în domeniul gestiunii finanțelor publice (punctul 34); (a) Comisia se va asigura că formatul revizuit se aplică cu rigurozitate în scopul consolidării abordării sale structurate și formalizate de evaluare a progresului în materie de gestiune a finanțelor publice. (b) EuropeAid ar trebui să promoveze, prin dialogul pe marginea politicilor, instituirea unor cadre clare de evaluare în programele de reformă ale țărilor beneficiare cu privire la gestiunea finanțelor publice (punctul 34). (b) Comisia recunoaște importanța stabilirii unor cadre clare de evaluare pentru strategiile de reformă a gestiunii finanțelor publice ale beneficiarilor încă de la începutul operațiunilor sale de sprijin bugetar. Această abordare va fi consolidată printr-un dialog politic periodic cu autoritățile competente.

(1) A se vedea capitolul 5 – „Ajutorul extern, dezvoltarea și extinderea” din Raportul anual 2010 al Curții privind execuția bugetului UE.

(2) Corespunzând unui procent de 1,1 % din plățile efectuate în 2010.

(3) A se vedea articolele 118, 125 și 134 din Regulamentul (CE) nr. 215/2008 al Consiliului din 18 februarie 2008 privind regulamentul financiar aplicabil celui de Al zecelea fond european de dezvoltare (JO L 78, 19.3.2008, p. 1), precum și Avizul nr. 9/2007 al Curții, referitor la propunerea care a stat la baza acestui regulament (JO C 23, 28.1.2008).

(4) Un acord tripartit încheiat între BEI, Comisie și Curte (articolul 134 din Regulamentul financiar din 18 februarie 2008 aplicabil celui de Al zecelea FED, menționat anterior) stabilește norme pentru auditarea acestor operațiuni de către Curte.

(5) Sprijinul bugetar presupune transferul de fonduri de la Comisie către trezoreria națională a țării partenere, scopul fiind acela de a suplimenta resursele bugetare în vederea sprijinirii unei strategii naționale de dezvoltare.

(6) Articolele 21-29 din Regulamentul financiar aplicabil celui de Al zecelea FED.

(7) Angajamentele globale vizează valorile indicate în deciziile de finanțare. Diferența dintre suma brută și suma netă provine din dezangajările de fonduri.

(8) În conformitate cu Acordul de la Cotonou, cooperarea intra-ACP face parte din cadrul de cooperare și integrare regională și acoperă toate operațiunile regionale desfășurate în beneficiul unui număr ridicat de state ACP sau în beneficiul tuturor acestor state.

(9) Mecanism prin care țările în curs de dezvoltare beneficiază de sprijin pentru a face față impactului crizei financiare.

(10) Aceste angajamente vizează contracte individuale. Diferența dintre suma brută și suma netă provine din dezangajările de fonduri.

(11) Angajamentele neexecutate „vechi” reprezintă fonduri angajate cu mai mult de cinci ani în urmă și încă necheltuite. Angajamentele neexecutate „latente” reprezintă fonduri care au fost angajate, dar care nu au fost încă nici contractate și nici cheltuite pe parcursul ultimilor cel puțin doi ani.

(12) Articolele 118 și 124.

(13) Situațiile financiare consolidate cuprind bilanțul, contul rezultatului economic, tabelul fluxurilor de numerar și tabelul creanțelor deținute de FED.

(14) În temeiul articolelor 2, 3 și 4, al articolului 125 alineatul (4) și al articolului 134 din Regulamentul financiar aplicabil celui de Al zecelea FED, resursele FED care sunt gestionate de BEI și care reprezintă responsabilitatea acesteia nu fac obiectul prezentei declarații de asigurare.

(15) Normele contabile adoptate de contabilul FED se bazează pe Standardele internaționale de contabilitate pentru sectorul public (International Public Sector Accounting Standards – IPSAS) emise de Federația Internațională a Contabililor sau, dacă nu este cazul utilizării acestora, pe Standardele internaționale de contabilitate (International Accounting Standards – IAS)/Standardele internaționale de raportare financiară (International Financial Reporting Standards – IFRS) emise de Consiliul pentru Standarde Internaționale de Contabilitate (International Accounting Standards Board – IASB). În conformitate cu Regulamentul financiar, situațiile financiare consolidate pentru exercițiul financiar 2010 au fost întocmite pe baza acestor norme contabile adoptate de contabilul FED, prin intermediul cărora principiile contabilității de angajamente sunt adaptate la mediul specific al Uniunii Europene, în timp ce rapoartele consolidate privind execuția fondurilor europene de dezvoltare continuă să se bazeze în principal pe mișcările de numerar.

(16) A se vedea articolul 122 din Regulamentul financiar din 18 februarie 2008 aplicabil celui de Al zecelea FED: situațiile financiare cuprind bilanțul, contul rezultatului economic, tabelul fluxurilor de numerar, precum și tabelul creanțelor deținute de FED.

(17) A se vedea articolul 123 din Regulamentul financiar din 18 februarie 2008 aplicabil celui de Al zecelea FED: rapoartele privind execuția financiară cuprind tabele care descriu creditele, angajamentele și plățile.

(18) EuropeAid: 128 de proiecte și 20 de operațiuni aferente sprijinului bugetar; DG ECHO: 7 operațiuni efectuate pentru proiecte, referitoare la ajutor umanitar; DG Relații Externe: 10 operațiuni vizând cheltuielile administrative.

(19) De exemplu: tipul contractelor sau datele care delimitează duratele contractuale.

(20) Demersul de separare a exercițiilor are drept scop asigurarea faptului că veniturile și cheltuielile sunt înscrise în perioada contabilă corectă, în mod complet și exact.

(21) Estimarea calculată de Curte cu privire la indicele de eroare are la bază un eșantion statistic reprezentativ. Cifra indicată reprezintă cea mai bună estimare (cunoscută sub denumirea de MLE – most likely error, indicele de eroare cel mai probabil). Curtea are în proporție de 95 % certitudinea că indicele de eroare din cadrul populației se situează între 1,0 % și 5,9 % (limita inferioară, respectiv, superioară a indicelui de eroare).

(22) A se vedea punctele 28 și 29 din Raportul special nr. 2/2005 privind sprijinul bugetar FED acordat statelor ACP (JO C 249, 7.10.2005).

(23) Garanțiile de bună execuție (pentru contracte de lucrări și de achiziție de bunuri) reprezintă sume blocate în vederea efectuării unei eventuale plăți către autoritatea contractantă în cazul unor pierderi cauzate de neîndeplinirea corespunzătoare și integrală de către contractant a obligațiilor contractuale ale acestuia.

(24) Cu excepția ajutorului de preaderare, a ajutorului pentru regiunea Balcanilor de Vest, a ajutorului umanitar, a ajutorului macrofinanciar, a politicii externe și de securitate comune și a Mecanismului de reacție rapidă.

(25) Punctul 54.

(26) Punctul 54 litera (b).

(27) Action Plan for a strengthened EuropeAid management and control pyramid („Plan de acțiune pentru consolidarea piramidei de gestiune și de control la nivelul EuropeAid”), 19.11.2010.

(28) Action Plan for a strengthened EuropeAid management and control pyramid („Plan de acțiune pentru consolidarea piramidei de gestiune și de control la nivelul EuropeAid”), 19.11.2010, acțiunile 7.1 și 7.2.

(29) Action Plan for a strengthened EuropeAid management and control pyramid („Plan de acțiune pentru consolidarea piramidei de gestiune și de control la nivelul EuropeAid”), 19.11.2010, acțiunile 2.1 și 2.2.

(30) Sistemul comun de informații RELEX.

(31) EuropeAid 01: Verification Missions from March 2008 to September 2009: summary of main recommendations („Misiunile de verificare din perioada martie 2008-septembrie 2009: sinteza principalelor recomandări”), 17.12.2010.

(32) Action Plan for a strengthened EuropeAid management and control pyramid („Plan de acțiune pentru consolidarea piramidei de gestiune și de control la nivelul EuropeAid”), 19.11.2010, acțiunea 6.2.

(33) Punctul 47.

(34) Structura de audit intern reprezintă o unitate existentă în cadrul fiecărei direcții generale a Comisiei. Este condusă de un șef de unitate subordonat în mod direct directorului general. Misiunea structurii de audit intern este să furnizeze o asigurare independentă cu privire la eficacitatea sistemului de control intern, în vederea îmbunătățirii funcționării direcției generale.

(35) Serviciul de Audit Intern reprezintă o direcție generală a Comisiei. Este condus de auditorul intern al Comisiei și răspunde în fața Comitetului de monitorizare a auditurilor din cadrul Comisiei. Misiunea Serviciului de Audit Intern este să furnizeze o asigurare independentă cu privire la eficacitatea sistemelor de control intern și să sprijine Comisia prin avize, recomandări și consiliere.

(36) Indicele de eroare existent după implementarea tuturor controalelor ex ante și ex post.

(37) Raportul anual de activitate al EuropeAid pentru anul 2010, punctul 3.1.2.2.4, p. 30.

(38) Punctul 50.

(39) Raportul anual de activitate al EuropeAid pentru anul 2010, punctul 3.1.2.2.4, p. 30.

(40) A se vedea capitolul 5 „Ajutorul extern, dezvoltarea și extinderea” din Raportul anual 2010 al Curții de Conturi privind execuția bugetului UE, punctele 5.35 și 5.36 și anexa 5.1.

(41) A se vedea, de asemenea, Raportul anual 2009 al Curții referitor la fondurile europene de dezvoltare, punctul 54 litera (a).

(42) A se vedea, de asemenea, Raportul anual 2009 al Curții referitor la fondurile europene de dezvoltare, punctul 54 litera (b).

(43) Valori nete pentru exercițiul financiar 2010.

Sursa: Curtea de Conturi Europeană, pe baza datelor din banca de date a EuropeAid.

(44) Includ alocările inițiale pentru Al optulea, Al nouălea și Al zecelea FED, cofinanțare, dobânzi, resurse diverse și transferuri de la FED-uri anterioare.

(45) Ca procentaj din resurse.

(46) Valorile negative corespund sumelor dezangajate.

Sursa: Curtea de Conturi, pe baza rapoartelor FED privind execuția financiară și a situațiilor financiare ale FED la 31 decembrie 2010.

ANEXA 1 REZULTATELE TESTELOR EFECTUATE PE OPERAȚIUNI PENTRU FONDURILE EUROPENE DE DEZVOLTARE 2010 2009 2008 2007 Proiecte Sprijin bugetar Total DIMENSIUNEA ȘI STRUCTURA EȘANTIONULUI Total angajamente 20 10 30 50 45 60 Total plăți (din care): 145 20 165 170 170 148 Plăți în avans 0 0 0 0 40 0 Plăți intermediare/finale 145 20 165 170 130 148 REZULTATELE TESTELOR EFECTUATE PENTRU PLĂȚI (1) (2) Procentul de plăți testate pentru care s-a constatat că: nu sunt afectate de erori 74 % (107) 65 % (13) 73 % (120) 78 % 76 % 63 % sunt afectate de una sau mai multe erori 26 % (38) 35 % (7) 27 % (45) 22 % 24 % 37 % Analiza plăților afectate de erori Analiza pe tipuri de eroare Erori necuantificabile: 39 % (15) 100 % (7) 49 % (22) 65 % 61 % 49 % Erori cuantificabile: 61 % (23) 0 % (0) 51 % (23) 35 % 39 % 51 % Eligibilitate 70 % (16) 0 % (0) 70 % (16) 23 % 44 % 68 % Realitatea operațiunilor 17 % (4) 0 % (0) 17 % (4) 23 % 38 % 21 % Exactitate 13 % (3) 0 % (0) 13 % (3) 54 % 19 % 11 % IMPACTUL ESTIMAT AL ERORILOR CUANTIFICABILE ASUPRA PLĂȚILOR Indicele de eroare cel mai probabil 3,4 % Limita inferioară a indicelui de eroare 1,0 % Limita superioară a indicelui de eroare 5,9 % (1) Pentru a permite o mai bună viziune asupra domeniilor care prezintă profiluri de risc diferite, deși sunt incluse în același grup de politici, eșantionul a fost împărțit în segmente. (2) Cifrele indicate între paranteze reprezintă numărul efectiv de operațiuni.

ANEXA 2 REZULTATELE EXAMINĂRII SISTEMELOR PENTRU FONDURILE EUROPENE DE DEZVOLTARE ȘI PENTRU AJUTORUL PENTRU DEZVOLTARE ACORDAT DE LA BUGETUL GENERAL Evaluarea sistemelor de supraveghere și de control selectate Sistemul vizat Mediul de control Controalele ex ante Monitorizarea și supravegherea Auditurile externe Auditurile interne Evaluare globală Sistemele centrale ale EuropeAid Eficace Parțial eficace Eficace Eficace Eficace Parțial eficace Delegațiile Eficace Parțial eficace Parțial eficace Parțial eficace N/A Parțial eficace

Evaluarea globală a sistemelor de supraveghere și de control Evaluare globală 2010 2009 2008 2007 Parțial eficace Parțial eficace Parțial eficace Parțial eficace

ANEXA 3 REZULTATELE EXAMINĂRII LUĂRILOR DE POZIȚIE ALE COMISIEI ÎN CEEA CE PRIVEȘTE FONDURILE EUROPENE DE DEZVOLTARE ȘI AJUTORUL PENTRU DEZVOLTARE DIN CADRUL BUGETULUI GENERAL Principalele direcții generale vizate Natura declarației formulate de directorul general (1) Rezervele exprimate Observațiile Curții Evaluarea globală a fiabilității 2010 2009 AIDCO fără rezerve N/A EuropeAid a instituit o strategie cuprinzătoare de control și a continuat să aducă îmbunătățiri semnificative la nivelul concepției și al implementării sistemelor sale de supraveghere și de control. Auditul Curții a arătat însă că anumite mecanisme de control sunt încă afectate de deficiențe și că plățile au fost afectate de un nivel semnificativ de eroare. B B A: Declarația directorului general și raportul anual de activitate furnizează o evaluare corectă a gestiunii financiare din perspectiva regularității. B: Declarația directorului general și raportul anual de activitate furnizează o evaluare parțial corectă a gestiunii financiare din perspectiva regularității. C: Declarația directorului general și raportul anual de activitate nu furnizează o evaluare corectă a gestiunii financiare din perspectiva regularității. (1) Potrivit declarației sale de asigurare, directorul general a obținut o asigurare rezonabilă că procedurile de control instituite oferă garanțiile necesare în ceea ce privește regularitatea operațiunilor. A: Declarația directorului general și raportul anual de activitate furnizează o evaluare corectă a gestiunii financiare din perspectiva regularității. B: Declarația directorului general și raportul anual de activitate furnizează o evaluare parțial corectă a gestiunii financiare din perspectiva regularității. C: Declarația directorului general și raportul anual de activitate nu furnizează o evaluare corectă a gestiunii financiare din perspectiva regularității.